คือหนูอายุ17ปีค่ะ กำลังเป็นประจำเดือนพอตื่นเช้ามามีอาการปวดหัวเหมือนเป็นไข้แต่ตัวไม่ร้อนค่ะ พอตอนเย็นเปลี่ยนเป็นปวดตึบๆเหมือนใครมากดหัวปวดมากโดยเฉพาะข้างซ้ายค่ะ เวลานอนหรือนั่งพักอาการก็จะบรรเทาลง แต่พอลุกขึ้นก็ปวดมากๆๆๆเลยค่ะ หนูแก้ไขอย่างไรได้บ้างคะ
สวัสดีค่ะ อาการปวดศีรษะอาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า อาจสัมพันธ์กับการมีรอบเดือนได้-ปวดหรือมึนจากการเปลี่ยนท่าที่เร็วเกินไป-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้แม้จะกินยาแก้ปวดแล้วก็ไม่ดีขึ้น ให้รีบไปพบแพทย์